Publication: Magyar Közlöny
Issue: MK-2006-53 (Year: 2006, Number: 53)
Era: 2004-2010
Section: A Btk. novella (1998. évi LXXXVIII. törvény 25. §-a)
Paragraph Index: 608

b) az elkövetõ valamennyi bûncselekményt a legkorábban hozott ítélet jogerõre emelkedése elõtt kövesse el. [A b) pont a módosítás elõtt a 93. § (4) bekezdésében, a tartam meghatározásának feltételeként szerepelt.] A hatályos anyagi szabályokból következõen tehát az összbüntetésbe foglalásnak már nem törvényi feltétele a büntetések folyamatos végrehajtása és nem zárja ki annak lehetõségét az egyik büntetés teljes kiállása sem. A kvázi halmazati büntetés célja ugyanis az, hogy a terheltet utólag olyan helyzetbe hozza, mintha valamennyi cselekményét a legkorábban hozott ítéletben bírálták volna el, és vele szemben halmazati büntetést szabtak volna ki, hiszen az elkövetési idõpontok miatt erre – legalábbis elvileg, de sok esetben ténylegesen is – meg lett volna a lehetõség. Ez a cél pedig mindaddig elérhetõ, amíg a terheltnek az összbüntetési ítélet meghozatalakor van olyan büntetése, amelyet még nem vagy nem teljesen hajtottak végre. A célból következõen nagyobb mérvû az elengedés mértéke is. Az összbüntetés célja viszont okafogyottá válik, amikor a büntetéseit már egészében végrehajtották. A fentiekben kifejtettek miatt a jogegységi tanács a 3/2002. BJE határozat rendelkezõ részének I/3. pontját nem tartja fenn, és arra az álláspontra helyezkedett, hogy Tévesnek bizonyult az indokolás I/3/b) pontja is, ami tartalmában az ún. nem kvázi halmazati összbüntetés kapcsán folytatott korábbi bírói gyakorlatnak felelt meg. A fenti helyesbítésbõl egyúttal az is következett, hogy a jogegységi indítványban felvetett elvi kérdés érdemi megoldását tekintve a jogegységi tanács azokkal a bíróságokkal értett egyet, amelyek a büntetéseket összbüntetésbe foglalták. A bírói gyakorlatban a vizsgált kérdés már a módosítás elõtt is felmerült. A BH 1981/2. szám alatt közzétett eseti döntés c) pontjában a Legfelsõbb Bíróság kifejtette: azokban az esetekben, amikor a feltételes szabadság tartama alatt foganatba vesznek az elítélten valamely végrehajtandó szabadságvesztést anélkül, hogy a feltételes szabadság megszüntetésének a Btk. 48. §-a (4) bekezdésében foglalt feltételei fennállanának, ez egymagában szükségessé teszi a végrehajtandó, valamint annak a szabadságvesztésnek az összbüntetésbe foglalását, amelybõl a terhelt feltételes szabadságra került. Ekkor is megvalósulnak ugyanis a „Btk. 92. §-ának

Source: https://magyarkozlony.hu/hivatalos-lapok/d1ca8f96fcea2c4d5489a0b3362df93687ef581a/dokumentumok/a760452884e4874bd79e4067b413bf7e7ca0ee62/letoltes